# **DĖL ROKIŠKIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2020 METŲ PAPILDOMOS SĄMATOS PATVIRTINIMO**

2020 m. rugsėjo 25 d. Nr. TS-

Rokiškis

Vadovaudamasis Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos sveikatos sistemos įstatymo 63 straipsnio 5 punktu, Rokiškio rajono savivaldybės bendruomenės sveikatos tarybos nuostatų, patvirtintų 2015 m. vasario 27 sprendimu Nr. TS-44 „Dėl Rokiškio rajono savivaldybės bendruomenės sveikatos tarybos sudarymo ir nuostatų patvirtinimo“ dalinio pakeitimo“, 7.5 punktu, Rokiškio rajono taryba n u s p r e n d ž i a:

1. Patvirtinti Rokiškio rajono savivaldybės visuomenės sveikatos rėmimo specialiosios programos 2020 metų papildomą sąmatą (pridedama).

2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Dalia Zibolienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO „DĖL ROKIŠKIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2020 METŲ PAPILDOMOS SĄMATOS PATVIRTINIMO“ AIŠKINAMASIS RAŠTAS**

2020-09-25

**Parengto sprendimo projekto tikslai ir uždaviniai.** Parengti Rokiškio rajono savivaldybės tarybos sprendimą dėl Rokiškio rajono savivaldybės visuomenės sveikatos rėmimo specialiosios programos 2020 m. papildomos sąmatos. Siekiama remti visuomenės sveikatos priežiūrą, mažinant gyventojų sergamumą, finansuojant savivaldybės remiamas visuomenės sveikatos priemones.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos sveikatos sistemos įstatymo 63 straipsnio 5 punktu.

**Sprendimo projekto esmė.** Visuomenės sveikatos rėmimo specialiosios programos2020 m. paraiškų teikimo konkursas buvo paskelbtas 2020 m. kovo 2 d., gauta 19 paraiškų, jų veikloms vykdyti reikiama suma – 33 814,53 Eur. Rokiškio rajono bendruomenės sveikatos tarybos (toliau BST) teikimu, 2020 m. balandžio 24 d. rajono tarybos sprendimu Nr. TS-114 buvo visiškai arba iš dalies finansuotos 7 paraiškos (bendra suma – 12 678,53Eur), kurių veiklos nukreiptos į veiksmingiausias profilaktines priemones, siekiant užkardyti COVID-19 viruso plitimą, įsigyjant saugos priemonių. Paraiškų, kuriuose planuotos grupinės psichologinės paskaitos, įvairūs sveikatinimo mokymai, pėsčiųjų, dviračių ar baidarių žygiai, kelionės, maudynės baseinuose ir panašios veiklos, vertinimas buvo atidėtas vėlesniam laikui.

Pakartotinai grįžus prie paraiškų, atsižvelgiant į jų vertinimo rezultatus, Rokiškio BST siūlo finansuoti 9 sveikatinimo programas, jų veikloms skiriant 10 286,00 Eur.

**Galimos pasekmės, priėmus siūlomą tarybos sprendimo projektą.** Neigiamų pasekmių nenumatoma. Jei pareiškėjai dėl sudėtingos situacijos nespėtų įvykdyti suplanuotų veiklų, lėšos būtų grąžintos į programos fondą.

**Kokia sprendimo nauda Rokiškio rajono gyventojams.** Projektus vykdysiančios švietimo įstaigos, kaimo bendruomenė galės įgyvendinti sveikatos stiprinimo programas, galinčias prisidėti prie visuomenės psichinės sveikatos stiprinimo, emocinės būklės pagerinimo, asmens higienos įpročių ugdymo.

**Finansavimo šaltiniai ir lėšų poreikis**. Savivaldybės aplinkos apsaugos rėmimo specialiosios programos lėšos.

**Suderinamumas su Lietuvos Respublikos galiojančiais teisės norminiais aktais.** Neprieštarauja teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Socialinės paramos ir sveikatos skyriaus vyriausioji specialistė Dalia Zibolienė